જોધપુરની અકીરા શર્મા (સોનાક્ષી સિંહા) નાનપણથી જ આકરે પાણીએ છે. ક્યાંય પણ અન્યાય થતો જુએ એટલે તેનું લોહી લાવારસની પેઠે ઊકળી ઊઠે. એમાંય તે જુડો-કરાટે શીખી એટલે અન્યાયનો જવાબ તે પોતાના પંચ અને કિકથી આપવા માંડી. આ સ્વભાવને કારણે તેને એવું ભોગવવાનું આવ્યું કે મોટા થયા પછી વતન છોડીને ભાઈને ત્યાં મુંબઈ આવવું પડ્યું. પરંતુ આફતો અકીરાનું સરનામું શોધતી જ આવે છે. અહીં પણ એ આફત નામે ACP ગોવિંદ રાણે (અનુરાગ કશ્યપ) સાથે તેનો ભેટો થઈ ગયો. પોતે કરેલા એક કાંડનો ઢાંકપિછોડો કરવાની ફિરાકમાં નિર્દોષ અકીરા અડફેટે ચડી ગઈ. હવે અકીરા સામે બે ચૅલેન્જ છે, પોતાનો જીવ બચાવવો અને પોતાની જાતને નિર્દોષ સાબિત કરવી.